În timp ce se plimba cu bicicleta, alpinistul care a fondat platforma civică „Împreună Pentru Centura Verde” şi luptă din răsputeri pentru un aer respirabil în Capitală şi în împrejurimi a sesizat o bătaie între doi tineri.
S-a oprit şi a încercat să-i potolească pe recalcitranţi, explicându-le pe un ton calm că spaţiul public nu este un loc pentru a rezolva conflicte.
Scuipat, înjurat, lovit peste telefonul mobil
Disputa a escaladat, iar un tânăr s-a apropiat ameninţător, l-a înjurat, l-a scuipat şi l-a lovit de mai multe ori peste telefonul mobil cu care filma.
„Tocmai ce ieşisem cu bicicleta din Paradisul Verde, într-una din turele mele în pădurea din apropiere. Eram la vreo 30 de metri de un părculeţ creat special pentru adolescenţii din cartier, părculeţ pentru a cărui înfiinţare am votat la adunarea proprietarilor şi care a fost făcut şi din banii mei”, a povestit Găvan.
Am auzit dinspre parc urlete şi zgomote de bătaie, ca şi cum cineva avea nevoie de ajutor. Ce este la fel trist şi dezamăgitor este că asta s-a întâmplat lângă postul de pază din Paradisul Verde, iar persoana aflată în tură nu a intervenit în niciun fel.
Alex Găvan:
Nu depune plângere la poliție
„Genul de incident precum cel din această seară este cel care, în final, poate conduce la tragedii precum cea de la 2 Mai. Am fost îndemnat de mai multă lume să depun plângere la poliţie împotriva acelui copil. Nu voi face asta”, a spus activistul.
„Acest copil nu trebuie judecat, ci ajutat. Dintr-un punct de vedere, el este o oglindă a societăţii noastre, la care fiecare dintre noi contribuim. Îndemn toţi părinţii din această ţară să îşi iubească copiii şi să le arate asta într-un fel în care, în fiecare zi, aceştia să onoreze fiecare fiinţă vie şi să sărbătorească viața”, a adăugat Alex Găvan, alpinist şi fondatorul platformei civice Împreună pentru Centura Verde.
Foto: Facebook Alex Găvan
Ați sesizat o eroare într-un articol din Libertatea? Ne puteți scrie pe adresa de email eroare@libertatea.ro